**Išrašas**

**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

 **POSĖDŽIO PROTOKOLAS**

2023-07-11 Nr. TAR-61

 Posėdžio data – 2023 m. liepos 5 d.

 Pradžia – 14.00 val. (nuotoliniu būdu)

 Posėdžio pirmininkas – Rimantas Taraškevičius.

 Posėdžio sekretorė – Lietutė Demidova.

 15. SVARSTYTA. Klaipėdos miesto savivaldybės švietimo įstaigų pedagogų kelionės išlaidų kompensavimo tvarkos aprašo patvirtinimas.

 Pranešėja – V. Bubliauskienė. Sako, kad šiuo Savivaldybės tarybos sprendimo projektu tvirtinamas Klaipėdos miesto savivaldybės švietimo įstaigų pedagogų kelionės išlaidų kompensavimo tvarkos aprašas (toliau –Aprašas), kuriame apibrėžiamos pedagogo ir švietimo įstaigos sąvokos, švietimo įstaigų pedagogų kelionės išlaidų kompensavimo lėšų šaltinis, kelionės išlaidų kompensavimo mokėjimo tvarka. Laukiamas rezultatas: kompensuojant kelionės išlaidas pedagogams, važinėjantiems iš jų nuolatinės gyvenamosios vietos į darbą ir iš darbo tolimesniu nei 15 km (imtinai) atstumu nuo nuolatinės gyvenamosios vietos iki švietimo įstaigos, bus pritraukiami nauji ir neprarandami dabar dirbantys Savivaldybės įstaigose pedagogai. Kelionės į darbą ir iš darbo išlaidų kompensavimas motyvuos pedagogus rinktis darbą Savivaldybės švietimo įstaigose. Tokią praktiką taiko kitos Lietuvos miestų ir rajonų savivaldybės. Patvirtinus teikiamą sprendimo projektą, bus planingai įgyvendinamos pedagogų pritraukimo Savivaldybėje programos priemonės.

 V. Bubliauskienė primena, kad gautas Lietuvos švietimo darbuotojų profesinės sąjungos Klaipėdos miesto susivienijimo raštas (su pastabomis.). V. Bubliauskienė mano, kad į kai kurias pastabas reikėtų atsižvelgti ir Aprašą koreguoti, tačiau nepritaria 3.1 punkto koregavimui, pritaria 5 punkto antro sakinio koregavimui, kurį siūlo išdėstyti taip: „Atstumas km tarp objektų nustatomi švietimo įstaigos pasirinkti internetinio žemėlapio duomenimis trumpiausiu keliu“. V. Bubliauskienė teigia, kad nepritaria ir siūlymams dėl 10 ir 11 punktų. V. Bubliauskienė siūlo 10 punkto antrą sakinį koreguoti ir jį išdėstyti taip: „Kelionės išlaidos gali būti kompensuojamos tokiais būdais – pateikiant važiavimo viešuoju transportu bilietus, kompensuojamos išlaidos patiriamos važiavimą į darbą ir iš darbo pedagogo šeimai priklausančiu automobiliu arba vykstant kitais būdais, tokiu atveju kompensuojamos mažiausia viešojo transporto bilieto kaina tenkančios išlaidos“.

 NUTARTA. Pritarti sprendimo projektui su pakeitimu - Aprašo 5 ir 10 punktus išdėstyti taip:

 „5. Gauti kelionės išlaidų kompensaciją gali pedagogai, kurių nuolatinė gyvenamoji vieta yra ne Klaipėdos mieste ir į darbą jie važinėja tolimesniu nei 15 kilometrų atstumu (imtinai) nuo nuolatinės gyvenamosios vietos iki švietimo įstaigos. Atstumai kilometrais tarp objektų nustatomi švietimo įstaigos pasirinkto internetinio žemėlapio duomenimis trumpiausiu keliu.“

 „10. Kelionės išlaidų kompensavimo dydis nustatomas kiekvienam pedagogui (įskaitant įstaigos vadovus) individualiai. Kelionės išlaidos gali būti kompensuojamos tokiais būdais: pateikiant važiavimo viešuoju transportu bilietus (vienkartinius ar mėnesinius ir pan.), kompensuojamos išlaidos, patiriamos vykstant į darbą ir iš darbo pedagogo šeimai priklausančiu automobiliu, naudojantis kitomis pavežėjų paslaugomis (tokiu atveju kompensuojamos ne didesnės kaip mažiausią viešojo transporto bilieto kainą atitinkančios išlaidos, kurias pedagogų sąraše nurodo įstaigos vadovas).“

 BALSUOTA: už – 7 (R. Taraškevičius, S. Budinas, A. Dobranskis, A. Šniepis, V. Karolis, A. Kaveckis, A. Statkevičius), prieš – 0, susilaiko – 0.

Posėdžio pirmininkas Rimantas Taraškevičius

Posėdžio sekretorė Lietutė Demidova